ddrg/super_eurlex huggingface dataset:
Endelig rapport fra høringskonsulenten i sag COMP/37.859 - De Post/La Poste

(i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager - EFT L 162 af 19.6.2001, s. 21)

(2002/C 55/04)

(EØS-relevant tekst)

Udkastet til beslutning afstedkommer følgende bemærkninger vedrørende høringsretten:

Behandlingen af denne sag foregik helt normalt både i den skriftlige og den mundtlige fase. Den klagepunktsmeddelelse, som Kommissionen vedtog den 1. juni 2001, blev sendt til La Poste, der var den eneste berørte virksomhed, den 6. juni 2001. La Poste fik adgang til Kommissionens sagsakter den 12. juni 2001. La Poste svarede på klagepunktsmeddelelsen den 12. juli 2001, hvilket var seks dage efter udløbet den 6. juli af den oprindelige tidsfrist på én måned.

Klageren HAYS modtog en ikke-fortrolig udgave af henholdsvis Kommissionens klagepunktsmeddelelse og La Postes svar herpå. HAYS fremkom skriftligt med sine bemærkninger til begge dokumenter inden den mundtlige høring. Den mundtlige høring blev afholdt den 24. juli 2001. Både La Poste og HAYS fremkom med deres argumenter. Der blev hverken under eller efter mødet fremsat anmodninger af proceduremæssig art.

Retten til at forsvare sig er således fuldt og helt blevet respekteret. Det samme gælder for klagerens ret til at blive hørt. Udkastet til beslutning vedrører kun de indsigelser, i forbindelse med hvilke La Poste har haft mulighed for at fremkomme med sine synspunkter.

Bruxelles, den 28. september 2001.

Helmuth Schröter
De Europæiske Fællesskabers administrative Kommission for vandrende arbejdstageres sociale sikring

Omregningskurser for valuta i henhold til Rådets forordning (EØF) nr. 574/72

(2002/C 270/03)

>TABELPOSITION>

1. I henhold til forordning (EØF) nr. 574/72 sker omregningen til en given valuta af beløb udtrykt i en anden valuta til den kurs, der i løbet af den i stk. 2 fastsatte referenceperiode beregnes af Kommissionen på grundlag af det månedlige gennemsnit af de referencekurser for omregning af valutaer, der offentliggøres af Den Europæiske Centralbank.

2. Referenceperioden er:

- januar måned for omregningskurser, der skal anvendes fra den følgende 1. april

- april måned for omregningskurser, der skal anvendes fra den følgende 1. juli

- juli måned for omregningskurser, der skal anvendes fra den følgende 1. oktober

- oktober måned for omregningskurser, der skal anvendes fra den følgende 1. januar.

Omregningskurserne for valuta vil blive offentliggjort i andet nummer af De Europæiske Fællesskabers Tidende (C-udgaven) i februar, maj, august og november.
Årsberetning for 2001

(2002/C 252/04)

Den Europæiske Ombudsmand har forelagt Europa-Parlamentet sin årsberetning for året 2001, i overensstemmelse med EF-traktatens artikel 195, stk. 1 og artikel 3, stk. 8, i Europa-Parlamentets afgørelse vedrørende Ombudsmandens statut og de almindelige betingelser for udøvelsen af hans hverv.

Årsberetningen findes på Den Europæiske Ombudsmands hjemmeside på alle Fællesskabets officielle sprog:

http://www.euro-ombudsman.eu.int

Eksemplarer af årsberetningen kan rekvireres fra Kontoret for De Europæiske Fællesskabers Officielle Publikationer.

Den Europæiske Ombudsmand kan kontaktes på: 1, avenue du Président-Robert-Schuman BP 403 F - 67001 Strasbourg Cedex Tlf. (33) 388 17 23 13 Fax (33) 388 17 90 62 E-post: euro-ombudsman@europarl.eu.int
Gennemførelsesbestemmelser

(2002/C 252/05)

Den Europæiske Ombudsmand har vedtaget nye gennemførelsesbestemmelser, som træder i kraft den 1. januar 2003. Gennemførelsesbestemmelserne er tilgængelige på hans hjemmeside på alle Fællesskabets 11 officielle sprog på:

http://www.euro-ombudsman.eu.int

Kopier kan rekvireres gratis fra Den Europæiske Ombudsmands kontor: 1, avenue du Président-Robert-Schuman BP 403 F - 67001 Strasbourg Cedex Tlf. (33) 388 17 23 13 Fax (33) 388 17 90 62 E-post: euro-ombudsman@europarl.eu.int
Gennemførelsesbestemmelser

(2002/C 252/06)

Den 3. september 2002 vedtog Den Europæiske Ombudsmand gennemførelsesbestemmelser om opgaverne, pligterne og beføjelserne for Ombudsmandens Databeskyttelsesansvarlige. Dette skete i overensstemmelse med bestemmelserne i Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger(1).

Gennemførelsesbestemmelser om opgaverne, pligterne og beføjelserne for Ombudsmandens Databeskyttelsesansvarlige er tilgængelige på Ombudsmandens hjemmeside:

http://www.euro-ombudsman.eu.int

(1) EFT L 8 af 12.1.2001, s. 1.
Høringskonsulentens endelige rapport i sag COMP/M.2533 — BP/E.ON (udarbejdet i henhold til artikel 15 i Kommissionens beslutning (K(2001) 1461/3 endelig) af 23. maj 2001 om høringskonsulentens kompetenceområde under behandlingen af visse konkurrencesager) (EØS-relevant tekst)



EF-Tidende nr. C 246 af 12/10/2002 s. 0002 - 0002



Høringskonsulentens endelige rapport i sag COMP/M.2533 - BP/E.ON (udarbejdet i henhold til artikel 15 i Kommissionens beslutning (K(2001) 1461/3 endelig) af 23. maj 2001 om høringskonsulentens kompetenceområde under behandlingen af visse konkurrencesager) (2002/C 246/03) (EØS-relevant tekst) Udkastet til beslutning giver ikke anledning til særlige bemærkninger vedrørende parternes ret til at blive hørt, hverken for parterne i fusionen eller for interesserede tredjeparter. Udfærdiget i Bruxelles, den 7. december 2001. Serge Durande
Udtalelse afgivet af Det Rådgivende Udvalg for Kontrol med Fusioner og Virksomhedsovertagelser

på udvalgets 104. møde den 10. december 2001 vedrørende det foreløbige udkast til beslutning i sag COMP/M.2533 - BP/E.ON

(2002/C 246/05)

(EØS-relevant tekst)

1. Det rådgivende udvalg er enigt med Kommissionen i, at den foreslåede transaktion udgør en fusion som omhandlet i fusionsforordningens artikel 3, stk. 1, litra b), som gældende i dag, og at den er af fællesskabsdimension.

2. Det rådgivende udvalg er enigt i Kommissionens afgrænsning af det relevante produktmarked som defineret i udkastet til beslutning.

3. Det rådgivende udvalg er enigt i Kommissionens vurdering af det geografiske marked, dvs. rørledningsnettet for ethylenforsyning og forlængelserne heraf (ARG+).

4. Et flertal af udvalgets medlemmer er enigt med Kommissionen i, at fusionssagerne BP/E.ON og Shell/DEA bør vurderes sammen. Et mindretal er uenigt, og et andet midretal undlader at udtale sig.

5. Et flertal af udvalgets medlemmer er enigt med Kommissionen i, at den anmeldte fusion vurderet sammen med Shell/DEA fører til skabelse af en kollektiv dominerende stilling i ethylenforsyningen i ARG+, hvilket i høj grad vil begrænse en effektiv konkurrence. Et mindretal er uenigt med hensyn til vurderingen af den kollektive dominerende stilling, men er enigt i vurdering af, at konkurrence reduceres, og at der er fare for markedsdeling. Et andet mindretal undlader at udtale sig.

6. Et flertal af udvalget medlemmer er enigt med Kommissionen i, at den foreslående transaktion i betragtning af de tilsagn, som parterne har afgivet, ikke vil føre til skabelse af en dominerende stilling på markedet for ethylenforsyning på ARG+, hvorfor den bør erklæres for forenelig med fællesmarkedet og EØS-aftalen. Et mindretal er uenigt, og et andet mindretal undlader at udtale sig.

7. Udvalget anbefaler, at udvalgets udtalelse offentliggøres i De Europæiske Fællesskabers Tidende.

8. Udvalget opfordrer Kommissionen til at tage hensyn til udvalgets bemærikninger og kommentarer.
Det Europæiske Erhvervsuddannelsesinstitut vedtager adfærdskodeks for god forvaltningsskik



EF-Tidende nr. C 242 af 08/10/2002 s. 0019 - 0019



Det Europæiske Erhvervsuddannelsesinstitut vedtager adfærdskodeks for god forvaltningsskik (2002/C 242/08) Instituttet har vedtaget et adfærdskodeks for god forvaltningsskik for dets forbindelser med offentligheden. Den samlede tekst er tilgængelig på følgende adresse: http://www.etf.eu.int
Det Europæiske Erhvervsuddannelsesinstituts budget for regnskabsåret 2002

(2002/C 235/06)

Instituttets budget for 2002 udgør 16,8 mio. EUR, hvoraf 10,5 mio. EUR er afsat til instituttets personale, 1,4 mio. EUR til ejendomme, udstyr og forskellige driftsudgifter og 4,9 mio. EUR til udgifter i forbindelse med udførelse af særlige opgaver. Desuden forvalter instituttet midler til Phare- og Tacis-programmerne til et samlet beløb på 156,6 mio. EUR.

Det samlede budget og stillingsfortegnelsen er tilgængelige på internettet på følgende adresse:

http://www.etf.eu.int
Endelig rapport fra høringskonsulenten i sag COMP/36.264 - Mercedes (udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, S. 21))

(2002/C 228/03)

Udkastet til beslutning giver anledning til følgende bemærkninger med hensyn til retten til at blive hørt:

Sagen forløb uden problemer. Klagen blev overgivet til det pågældende selskab, DaimlerChrysler AG, den 31. marts 1999. Der blev indgivet skriftligt svar den 14. juni 1999. Den mundtlige høring fandt sted den 29. juni 1999.

Den forholdsvis lange sagsbehandlingstid skyldes frem for alt, at det pågældende selskab også efter den mundtlige høring fik mulighed for at indgive sine bemærkninger skriftligt. Således indgav DaimlerChrysler AG den 7. december 1999 en erklæring fra en sagkyndig, hvori sagens centrale spørgsmål, anvendelse af artikel 81 på salg af motorkøretøjer fordet på et net af sagsrepræsentanter, udførligt blev analyseret. Den 4. september 2000 modtog Kommissionen yderligere en skriftlig bemærkning fra selskabet i forbindelse med dommen fra De Europæiske Fællesskabers Ret i Første Instans i sagen Volkswagen AG. Den løsningsskitse, der var forelagt for det Rådgivende Udvalg for Kartel- og Monopolspørgsmål, blev efter gennemgang af samtlige udtalelser fra DaimlerChrysler AG færdiggjort medio 2001.

Det fremgår af ovenstående bemærkninger, at retten til at forsvare sig er blevet tilstået i fuldt omfang. Udkastet til beslutning indeholder ingen klagepunkter, som det pågældende selskab ikke har kunnet fremsætte bemærkninger til.

Bruxelles, den 4. september 2001.

Helmuth Schröter
Høringskonsulentens endelige rapport i sag COMP/37.730 - AuA/Lufthansa (udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2002/C 214/04)

De væsentligste punkter i en samarbejdsaftale indgået mellem Deutsche Lufthansa og Austrian Airlines, der blev anmeldt til Kommissionen med henblik på fritagelse efter traktatens artikel 81, stk. 3, blev offentliggjort i De Europæiske Fællesskabers Tidende den 11. juli 2000. Tredjeparter fik lejlighed til at indsende bemærkninger til sagen. Kommissionen udsendte derpå en klagepunktsmeddelelse i overensstemmelse med Rådets forordning (EØF) nr. 3975/89, hvorefter parterne foreslog Kommissionen en række tilsagn for at løse konkurrenceproblemerne. Da disse var acceptable for Kommissionen, blev der offentliggjort et forslag til beslutning om fritagelse indeholdene parternes tilsagn i De Europæiske Fællesskabers Tidende den 14. december 2001 for at give tredjeparter lejlighed til at fremsætte bemærkninger. Det konstateres, at parternes ret til at blive hørt er blevet tilgodeset i fuldt omfang. Ingen af dem besvarede klagepunktsmeddelelsen eller anmodede om adgang til sagens akter.

Bruxelles, den 27. maj 2002.

Serge Durande
Endelig rapport fra høringskonsulenten i sag COMP/E-1/36.604 - Citronsyre udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager

(2002/C 212/04)

Beslutningsudkastet giver ikke anledning til nogen særlige bemærkninger angående parternes ret til at blive hørt.

Sagsbehandlingen forløb normalt i den skriftlige fase. Der blev ikke anmodet om en mundtlig høring.

Forsvarets rettigheder er blevet respekteret fuldstændigt.

Beslutningsudkastet indeholder udelukkende elementer, hvortil parterne har haft lejlighed til at fremsætte deres bemærkninger.

Bruxelles, 15. november 2001.

Serge Durande
Udtalelse afgivet af Det Rådgivende Udvalg for Kontrol med Fusioner og Virksomhedsovertagelser på det 103. møde den 9. november 2001 om et foreløbigt udkast til beslutning om sag COMP/M.2498 - UPM-Kymmene/Haindl og sag COMP/M.2499 - Norske Skog/Parenco/Walsum

(2002/C 206/08)

(EØS-relevant tekst)

1. Det rådgivende udvalg er enigt med Kommissionen i, at de anmeldte transaktioner er fusioner som omhandlet i fusionsforordningens artikel 1 og artikel 3, stk. 1, og EØS-aftalens artikel 57.

2. Det rådgivende udvalg er enigt med Kommissionen i, at der er et enkelt produktmarked for avispapir.

3. Det rådgivende udvalg er enigt med Kommissionen i, at der er et produktmarked for træholdigt magasinpapir - dvs. superkalandreret (SC), træholdige coatede ruller (CMR), som omfatter LWC, MWC og HWC samt maskincoated papir (MFC).

4. Det rådgivende udvalg er enigt med Kommissionen i, at der er et produktmarked for træfrit magasinpapir (WFC).

5. Det rådgivende udvalg er enigt med Kommissionen i, at træfrit magasinpapir og træholdigt magasinpapir udgør to særskilte relevante produktmarkeder.

6. Det rådgivende udvalg er enigt med Kommissionen i, at det relevante geografiske marked for avispapir ikke strækker sig videre end EØS og Schweiz.

7. Det rådgivende udvalg er enigt med Kommissionen i, at det relevante geografiske marked for magasinpapir er EØS.

8. Et flertal i det rådgivende udvalg er enigt med Kommissionen i, at de anmeldte fusioner ikke vil kunne skabe kollektiv dominans på markedet for avispapir. Et mindretal er uenigt.

9. Et flertal i det rådgivende udvalg er enigt med Kommissionen i, at de anmeldte fusioner ikke vil kunne skabe kollektiv dominans på markedet for træholdigt magasinpapir. Et mindretal er uenigt.

10. Et flertal i det rådgivende udvalg er enigt med Kommissionen i, at de planlagte fusioner bør erklæres forenelige med fællesmarkedet og EØS-aftalen. Et mindretal er uenigt.

11. Det rådgivende udvalg opfordrer Kommissionen til at tage hensyn til alle de forhold, der blev omtalt på mødet.

12. Det rådgivende udvalg henstiller, at dets udtalelse offentliggøres i De Europæiske Fællesskabers Tidende.
52002XX0830(01)

Endelig rapport fra høringskonsulenten i sag COMP/M.2498 — UPM-Kymmene/Haindl og COMP/M.2499 — Norske Skog/Parenco/Walsum (udarbejdet i henhold til artikel 15 i Kommissionens beslutning af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21)) (EØS-relevant tekst)



EF-Tidende nr. C 206 af 30/08/2002 s. 0008 - 0008
Udtalelse afgivet af Det Rådgivende Udvalg for Kontrol med Fusioner og Virksomhedsovertagelser på dets 81. møde den 4. juli 2000 om et foreløbigt beslutningsudkast i sag COMP/M.1882 - Pirelli/BICC

(2003/C 59/05)

(EØS-relevant tekst)

1. Det rådgivende udvalg er enigt med Kommissionen i, at den anmeldte transaktion:

a) er en fusion som defineret i fusionsforordningens artikel 3, stk. 1, litra b), og at den har fællesskabsdimension som omhandlet i artikel 1, stk. 2, i fusionsforordningen, samt

b) at den ikke udgør et samarbejde i henhold til EØS-aftalen.

2. Det rådgivende udvalg er enigt med Kommissionen i dens definition af de relevante produktmarkeder for:

a) almindelig ledningsføring

b) kobberstænger

c) elkabler til lav- og mellemspænding (LV, MV)

d) elkabler til højspænding og ekstrahøj spænding (HV, EHV).

Et flertal i det rådgivende udvalg er uenigt med Kommissionen i dens definition af de relevante produktmarkeder for litra a) og litra b).

3. Et flertal i det rådgivende udvalg er enigt med Kommissionen i dens definition af de relevante geografiske markder for:

a) almindelig ledningsføring

b) kobberstænger

c) elkabler til lav- og mellemspænding (LV, MV)

d) elkabler til højspænding og ekstrahøj spænding (HV, EHV).

Et mindretal i det rådgivende udvalg er uenigt med Kommissionen i dens definition af de relevante geografiske markeder for litra a) og litra d).

Et andet mindretal i det rådgivende udvalg er uenigt med Kommissionen i dens definition af de relevante markeder for litra d).

4. Flertallet i de rådgivende udvalg er enigt med Kommissionen i, at fusionen ikke fører til skabelse af en dominerende stilling på markedet for:

a) almindelig ledningsføring

b) kobberstænger.

Et mindretal i det rådgivende udvalg er uenigt med Kommissionen i litra a) og litra b).

5. Flertallet i det rådgivende udvalg er enigt med Kommissionen i, at fusionen ikke fører til skabelse af:

a) en dominerende stilling for Pirelli/BICC på LV/MV-markedet

b) en dominerende stilling for Pirelli/BICC på HV/EHV-markedet

c) en kollektivt dominerende stilling for Pirelli/BICC og Alcatel på LV/MV-markedet

d) en kollektivt dominerende stilling for Pirelli/BICC og Alcatel på HV/EHV-markedet.

Et mindretal er uenigt i litra a) og litra d). Et andet mindretal er uenigt i litra b) og litra d).

6. Flertallet i det rådgivende udvalg er enigt med Kommissionen i, at den anmeldte transaktion bør erklæres forenelig med fællesmarkedet.

Et mindretal i det rådgivende udvalg er uenigt med Kommissionen i, at den anmeldte transaktion bør erklæres forenelig med fællesmarkedet.

7. Det rådgivende udvalg anbefaler, at denne udtalelse offentliggøres i Den Europæiske Unions Tidende.

8. Det rådgivende udvalg anbefaler, at Kommissionen tager hensyn til de punkter, som medlemsstaterne har påpeget under det rådgivende udvalgs drøftelser af denne sag.
Meddelelse fra den franske regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter(1)

(2003/C 43/03)

(EØS-relevant tekst)

Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt "Corvette-tilladelse"

Ved ansøgning af 10. april 2002, ændret den 18. november 2002, har selskabet RSM Production Corporation, hvis hovedsæde er beliggende i Prentice Point, Suite 500, 5299 DTC Boulevard, Greenwood Village, Colorado 80111-3321, USA, anmodet om eksklusiv tilladelse til i en periode på fire år at efterforske flydende eller gasformige kulbrinter, benævnt "Corvette-tilladelsen" for et areal på omkring 5087 km2 af havbunden ud for Saint-Pierre og Miquelon.

Perimeteren for de to områder, som omfattes af denne tilladelse, udgøres af udsnit af meridianer og breddeparalleller, som mødes i de toppunkter, som defineres i nedenstående tabeller ved deres geografiske koordinater, idet nulmeridianen går gennem Greenwich.

Første perimeter:

>TABELPOSITION>

Anden perimeter:

>TABELPOSITION>

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra offentliggørelsen af denne meddelelse efter den fremgangsmåde, der er angivet i "Meddelelse om opnåelse af udvindingsrettigheder for kulbrinter i Frankrig", der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret 95-427 af 19. april 1995 om udvindingsrettigheder (Den Franske Statstidende (Journal officiel de la République française) af 22. april 1995).

Alle yderligere oplysninger kan fås ved henvendelse til: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent-Auriol, Télédoc 133, F-75703 Paris Cedex 13, Frankrig (tlf. (33-1) 44 97 02 30, fax (33-1) 44 97 05 70).

(1) EFT L 164 af 30.6.1994, s. 3.
Endelig rapport fra høringskonsulenten i sag COMP/M.2333 - De Beers/LVMH

(udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager - EFT L 162 af 19.6.2001, s. 21)

(2003/C 27/05)

(EØS-relevant tekst)

Beslutningsudkastet giver ikke anledning til nogen særlige bemærkninger angående retten til at blive hørt.

Efter indledning af proceduren i artikel 6, stk. 1, litra c), i Rådets forordning (EØF) nr. 4064/89, ændret ved forordning (EF) nr. 1310/97, drog Kommissionen under hensyn til resultaterne af de omfattende drøftelser, den havde haft med parterne i den planlagte fusion, og til udtalelser fra tredjemand den konklusion, at den alvorlige tvivl med hensyn til den anmeldte fusions forenelighed med fællesmarkedet, som den i første omgang havde fastslået, ikke længere bestod.

Kommissionen afstod derfor fra at fremsende en klagepunktsmeddelelse.

Udfærdiget i Bruxelles, den 5. juli 2001.

Helmuth Schröter
Udtalelse fra Det Rådgivende Udvalg for Kontrol med Fusioner og Virksomhedsovertagelser afgivet på dets 98. møde den 16. juli 2001 om et foreløbigt udkast til beslutning i sag COMP/M.2333 - De Beers/LVMH

(2003/C 27/06)

(EØS-relevant tekst)

1. Det rådgivende udvalg er enigt med Kommissionen i, at den anmeldte transaktion er en fusion som omhandlet i fusionsforordningens artikel 3, stk. 1, litra b). Det rådgivende udvalg er enigt med Kommissionen i, at den anmeldte transaktion har fællesskabsdimension, jf. fusionsforordningens artikel 1, stk. 2.

2. Det rådgivende udvalg er enigt med Kommissionen i, at de relevante produktmarkeder i dette tilfælde er:

a) upstream-markedet for rådiamanter

b) detailmarkedet for diamantsmykker.

Et mindretal er ikke enigt i punkt 2. b).

3. Det rådgivende udvalg er enigt med Kommissionen i, at det med henblik på denne sag kan stå åbent, hvorvidt produktion og salg af slebne diamanter er et separat relevant produktmarked.

4. Det rådgivende udvalg er enigt med Kommissionen i, at

a) markedet for rådiamanter er verdensomspændende

b) den geografiske definition af markedet for produktion og salg af slebne diamanter kan stå åben

c) detailmarkedet for diamantsmykker i yderste konsekvens omfatter EØS

d) et mindre produktmarked for detailhandel med mærkevarediamantsmykker omfatter hele verden, hvis der eksisterer et sådant marked.

5. Det rådgivende udvalg er enigt med Kommissionen i, at De Beers inden fusionen har en dominerende stilling på rådiamantmarkedet.

6. Det rådgivende udvalg er enigt med Kommissionen i, at joint venture-selskabet formentlig kan opnå en førende position inden for detailhandel med mere eksklusive varemærkediamanter.

7. Det rådgivende udvalg er enigt med Kommissionen i, at formålet med joint venture-selskabet er at fremme egne distributionskanaler inden for rammerne af Forevermark-stategien.

8. Et flertal i det rådgivende udvalg er enigt med Kommissionen i, at fusionen ikke i betydelig grad vil styrke De Beers dominerende stilling på markedet for rådiamanter. Et mindretal afstår fra at tage stilling hertil. Et mindretal er ikke enigt heri.

9. Et flertal i det rådgivende udvalg er enigt med Kommissionen i, at den anmeldte fusion derfor kan erklæres forenelig med fællesmarkedet og EØS-aftalen. Et mindretal afstår fra at tage stilling hertil. Et mindretal er uenigt heri.

10. Det rådgivende udvalg anmoder Kommissionen om at tage hensyn til de bemærkninger, det fremsatte på mødet.

11. Det rådgivende udvalg henstiller til, at denne udtalelse offentliggøres i Den Europæiske Unions Tidende.